**Petri Gergő - Erasmus+ élménybeszámolóbeszámoló**

Két (összevont) kurzuson vettem részt 2021. augusztus 09 és 20 között:

* Happy Teacher for Happy School
* Introduction to Mindfullness and Positive Education.

A választás (a B1-es nyelvi szűrőn túl) azért esett ezekre a kuzusokra, mert a magyarországi tanárképzésből illetve a továbbképzésekből ez a szegmens korábban hiányzott vagy elvétve jelent meg. Ahogy látom, ma már talán kezd közismertebb lenni.

A tanításnak/nevelésnek az a része ez, ami nem lexikalitás-központú, de még csak nem is módszertanban gondolkodó, hanem a diákokat emberként, kicsit holisztikusabban tekinti. Innen nézve nem az a fontos, hogy milyen eszközökkel és milyen ismereteket juttatunk el hozzájuk, hanem az, hogy az az iskola “feladat” helyett “élmény” legyen, hogy szeressék azt, amit csinálnak. Eközben persze a ugyanúgy megkapják az ismereteket/rutinokat/gondolkodási formákat, csak a hatékonyság/nehézség hányados növelhető. Mindez nem azt jelenti, hogy gyökeresen át kell formálni a munkamódszereimet, inkább egy szemléletről van szó, amit időnként előtérbe kell helyezni.